Hambileswi matsalwa ya Conny ma nga humelela swinene, Conny u hlawula matsalwa ya I Vutomi na Xijahatana tanihi matsalwa lawa ya nga humelela ngopfu. Handle ka ku humelela eka mphikizano wa Maskew Miller Longman eka xiyenge xa Xitsonga, matsalwa lawa ya humelerile na le ka mphikizano wa M-net, eka xiyenge xa Xitsonga. Exikarhi ka lembe ku vile ni xitereko xa vadyondzisi lava a va koxa ku engeteleriwa muholo. Hlamusela leswi nga humelela u ri karhi u kombisa ku khumbeka ka n'wina vadyondzi hi mhaka leyi. "O, njhe va kona laha mutini" Ku vutisa Lucas a yimile ehekeni."Ko va na Manana Ntuli ntsena, Bra Moss a nga kona," ku hlamula muchayeri."Hi yena ndzi lavaka yena. Ndzi lava ku bula na yena hi timhaka ta Civic Association." "A nga kona, va ri u yile exikhongelweni xa nkosi eLalani," ku vula muchayeri loyi a a tikomba a nga ehleketeleli Lucas swo biha."Hawu, i mani loyi a nga lova eLalani" Ku vutisa Lucas."Va ri u yile exikhongelweni xa nkosi wa nkulukumba un'wana va nge i Mulamula," muchayeri a vula hi ku pfula rivanti, a pfumisa movha. "U languteka u herile matimba swinene." I muchayeri a vulaka eka Lucas?